Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szolgálatokról szóló 1995. évi CXXV. törvény, továbbá az annak
Paragraph Index: 3253

szolgálatokról szóló 1995. évi CXXV. törvény, továbbá az annak felhatalmazása alapján kiadott miniszteri rendeletek szerint nemzetbiztonsági ellenőrzésre kötelezett köztisztviselő kétévente. 13.7. Az intézményi költségvetés és pénzgazdálkodás A minisztérium a Honvédelmi Minisztérium Igazgatása alcímen jóváhagyott előirányzataival önállóan gazdálkodó költségvetési szerv. Gazdasági és pénzügyi feladatait a HM 1. sz. Területi Pénzügyi és Számviteli Igazgatóság kihelyezett pénzügyi részlegei útján önállóan, illetve az ellátási utaltságból adódóan – a külön megállapodásokban rögzítettek szerint – végzi. A HM szervek, a miniszter alárendeltségébe tartozó szervezetek költségvetési gazdálkodásának rendjét, általános szabályait, a jogés hatásköröket külön miniszteri rendelkezés szabályozza. Az igazgatási kiadások között a személyi juttatásokon kívül tervezhető, illetve elszámolható költségek körét alapvetően az anyagi-, illetve pénzügyi utalások rendszere, valamint a Magyar Honvédség logisztikai szervezeteivel kötött megállapodások határozzák meg. A minisztérium önálló vagyongazdálkodást nem folytat, az igazgatási kiadások címen történő eszköz- és készletbeszerzések – kivéve az azonnali felhasználást jelentő tételeket – térítés nélküli átadás-átvétellel a Magyar Honvédség anyagnyilvántartásában kerülnek bevételezésre, illetve nyilvántartásba, vagyonként annak számviteli rendszerében és mérlegében kerülnek bemutatásra. A jóváhagyott előirányzatok költségvetési gazdálkodásának általános szabályait, az egyes vezetési szintekhez biztosított gazdálkodási hatásköröket és jogköröket, a kötelezettség-vállalások rendjét, a bér- és munkaerő-gazdálkodás, a 2006/94. szám költségvetési előirányzat- és pénzgazdálkodás szabályait külön védelmi tervezési és infrastrukturális szakállamtitkári intézkedés rögzíti. 13.8. Készenléti szolgálatok A Honvédelmi Minisztériumban a sajtótájékoztatási, a katasztrófavédelmi, a nyomozótiszti, valamint a gépkocsivezetői készenléti feladatok ellátása érdekében készenléti szolgálatok működnek. A készenléti szolgálatok kialakításának, működésének és irányításának rendjét külön miniszteri rendelkezés szabályozza. 13.9. A minősített adatok védelme, az ügyvitel rendje A nemzeti, illetve a NATO-EU iratok titokvédelmét a hatályos jogszabályok, miniszteri rendelkezések szabályozzák. Az iratok készítése és kezelése során a Magyar Honvédség Titokvédelmi és Ügyviteli Szabályzatának (a továbbiakban: TÜSZ), valamint a minisztériumi ügyrend szabályozásáról szóló minisztériumi belső rendelkezés előírásait minden esetben alkalmazni kell. A honvédelmi tárca szervezetei, információ- és dokumentumvédelmi, ügyviteli szerveinek szakirányítását a jogi szakállamtitkár látja el. Államtitkot tartalmazó adat minősítésére – az államtitokkör alapján részükre meghatározott témakörökben – a HM szervek, a miniszter alárendeltségébe tartozó szervezetek vezetői, valamint helyetteseik jogosultak. Szolgálati titkot tartalmazó adat minősítésére – a honvédelmi vonatkozású szolgálati titokköri jegyzék alapján – az előző pontban meghatározottakon túl a HM szervek vezetői, illetve a Magyar Honvédség katonai szervezeteinek külön jegyzékben meghatározott vezetői jogosultak. A minisztériumba érkezett – nyilvántartási számmal ellátott – küldemény felbontására a TÜSZ előírásainak betartásával a kijelölt ügyviteli irodák jogosultak. Az illetékes vezetők a beérkezett iraton (ha szükséges annak hátoldalán, illetve a hivatalosan csatolt ügyintézési jegyzéken) adnak utasítást az ügy érdemi intézésére. Az ügyintézők az iratra rávezetik a végrehajtás módját és idejét. A HM-I. Ügyviteli Iroda – a HM objektumokban működő ügyviteli irodákon keresztül – az érkezett küldeményeket naponta, azonos időben köteles a címzetthez továbbítani. Ekkor kell átvenni a továbbításra és irattárkezelésre váró iratokat is. Az „AZONNAL”, „SÜRGŐS”, „RÖVIDÍTETT HATÁRIDŐVEL” kezelési jelzéssel érkezett küldeményeket – a napi járatrendtől függetlenül – soron kívül továbbítani kell. Az állam- és szolgálati titkot tartalmazó irat külföldre történő továbbítása – az állam- és szolgálati titok védelméről szóló jogszabály előírásai alapján – a Külügyminisztérium Konzuli Főosztálya, vagy az MK Katonai Felderítő Hivatal útján történhet. A Jogi Főosztály által kezelt, irattárban őrzött irat a betekintésre jogosult ügyintéző részére – annak kérésére – kiadható. A HM Hadtörténeti Intézet és Múzeum Központi Irattárából iratot ideiglenesen, vagy véglegesen kikérni – a minisztériumi vezetők, illetve az illetékes HM szerv vezetőjének engedélyével – az Informatikai és Információvédelmi Főosztály útján lehet. 2006/94. szám

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes